Averea deputatei AUR de Ilfov: case, terenuri și bolizi de lux marca Porsche, BMW și Mercedes.
Gianina Șerban a câștigat un loc de deputat în Ilfov din partea AUR. Aceasta deține, alături de soțul ei, o avere impresionantă. Gianina Șerban are trei case, trei terenuri, două spații comerciale și trei bolizi de lux: Porsche Cayenne, Mercedes ML și un BMW X1.
Gianina Șerban, viitoare deputată de Ilfov din partea AUR, deține, alături de soțul ei, trei case, trei terenuri, două spații comerciale și trei bolizi de lux: Porsche Cayenne, Mercedes ML și BMW X1, potrivit declarației de avere.Deputata din partea partidului Alianța pentru Unirea Românilor mai are pe numele ei bijuterii în valoare de 15.000 de euro și o creditare la propria firmă de 44.000 de euro.Terenurile pe care Gianina Șerban le deține sunt de 2.500 mp, intravilan, respectiv 4.999 mp, extravilan. De asemenea, soții Șerban mai au și un teren arabil de 708 mp.Firma la care este co-proprietară, Green Residential Construct, execută lucrări de construcții în localitatea Cornetu. Compania a avut un profit de 1.31 milioane de lei în 2019.